এক দিন দুই দিন তিন দিন যায় ।  পাতেতে রাখিয়া কন্যা কিছু নাহি খায় ।।  রাত্রিকালে শর-শয্যা বহে চক্ষের পানি ।  বালিস ভিজিয়া ভিজে নেতের বিছানি ।।  শৈশবের যত কথা আর ফুল তুলা ।  নদীর কুলেতে গিয়ে করে জলখেলা ।।  সেই হাসি সেই কথা সদা পড়ে মনে ।  ঘুমাইলে দেখিব কন্যা তাহারে স্বপনে ।।  নয়নে না আসে নিদ্রা অঘুমে রজনী ।  ভোর হইতে উঠে কন্যা যেন পাগলিনী ।।  বাপেত বুঝিল তবে কন্যার মনের কথা ।  কন্যার লাগিয়া বাপের হইল মমতা ।।  সম্বন্ধ আসিল বড় নানা দেশ হইতে ।  একে একে বংশিদাস লাগে বিচারিতে ।।